PewDiePie
Felix Arvid Ulf Kjellberg (talaffuzi: Feliks Avrid Ulf Chelberg; 1989-yil 24-oktabrda tugʻilgan) PewDiePie (talaffuzi: PyuDiPay) taxallusi ostida tanilgan shved videoblogeridir. „PewDiePie“ YouTube-kanali asoschisi. Kjellbergning YouTubedagi mashhurligi va ommaviy axborot vositalarida keng yoritilishi uni eng mashhur onlayn shaxslar va kontent yaratuvchilardan biriga aylantirgan. U ommaviy axborot vositalarida YouTubening timsoli va YouTube oʻyinlarining deyarli sinonimi sifatida tasvirlangan. 2016-yilda Time jurnali uni dunyoning 100 ta eng nufuzli odamlari qatoriga kiritdi. Gothenburgda tugʻilib oʻsgan Kjellberg 2010-yilda oʻzining „PewDiePie“ YouTube kanalini roʻyxatdan oʻtkazdi va asosan „Letʼs Play“ dahshat(horror) va jangovar videooʻyinlar videolarini joylashtirdi. Keyingi yillarda uning kanali mashhurligida sezilarli oʻsishni boshdan kechirdi. 2012-va 2013-yillarda eng tez rivojlanayotgan kanallardan biri boʻldi va 2013-yil 15-avgustda YouTubeda eng koʻp obunachilarga ega kanalga aylandi. Vaqt oʻtishi bilan uning kontent yaratish uslubi oʻzgara boshlagan, vloglar, qisqa komediyalar, shoular va musiqiy videolarni oʻz ichiga olgan boshqa videolar. 2015-yildan 2018-yilgacha uning mazmuni ham Letʼs Play kontentidan uzoqlashdi va ommaviy axborot vositalaridagi tortishuvlarga tobora koʻproq duchor boʻldi. 2019-yilda Hindistonning T-Series YouTube kanali bilan ommaviy tanlovdan soʻng Kjellberg eng koʻp obunachiga ega YouTube kanal muallifi boʻldi. Hozirda uning kanali eng koʻp obunachilarga ega YouTube kanal boʻlsada, toʻrtinchi oʻrinni egallab turibdi. Kjellberg 2014-yilning 29-dekabridan 2017-yilning 14-fevraliga qadar YouTubeda eng koʻp tomosha qilingan kanal boʻlgan va hozirda kanal eng koʻp koʻrilganlar kanallar soni boʻyicha 25-oʻrinni va jismoniy shaxslarga tegishli boʻlganlar orasida oltinchi oʻrinni egallab turibdi. 2022-yil mart oyi holatiga koʻra, uning kanali 111 milliondan ortiq obunachiga ega va jami 28,2 milliard koʻrishni olgan.